**Ministru kabineta noteikumu projekta “Grozījumi Ministru kabineta 2007.gada 15.maija noteikumos Nr.325 „Darba aizsardzības prasības saskarē ar ķīmiskajām vielām darba vietās”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2007.gada 15.maija noteikumos Nr.325 „Darba aizsardzības prasības saskarē ar ķīmiskajām vielām darba vietās” (turpmāk – projekts) mērķis ir pārņemt 2017.gada 13.janvārī pieņemto Komisijas Direktīvu [2017/164/E](http://eur-lex.europa.eu/LexUriServ/LexUriServ.do?uri=CELEX:32006L0015:LV:HTML)S, ar ko, īstenojot Padomes Direktīvu [98/24/EK](http://eur-lex.europa.eu/LexUriServ/LexUriServ.do?uri=CELEX:31998L0024:LV:HTML), izveido ceturto sarakstu ar darbavietā pieļaujamās iedarbības orientējošām robežvērtībām un groza Direktīvu 91/322/EEK, [2000/39/EK](http://eur-lex.europa.eu/LexUriServ/LexUriServ.do?uri=CELEX:32000L0039:LV:HTML) un 2009/161/ES.Paredzams, ka ierobežojot darba vidē izmantojamo ķīmisko vielu esamību darba vides gaisā, samazināsies šo vielu ietekme uz nodarbināto drošību un veselību darbā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Komisijas 2017.gada 13.janvāra Direktīva [2017/164/E](http://eur-lex.europa.eu/LexUriServ/LexUriServ.do?uri=CELEX:32006L0015:LV:HTML)S, ar ko, īstenojot Padomes Direktīvu [98/24/EK](http://eur-lex.europa.eu/LexUriServ/LexUriServ.do?uri=CELEX:31998L0024:LV:HTML), izveido ceturto sarakstu ar darbavietā pieļaujamās iedarbības orientējošām robežvērtībām un groza Direktīvu 91/322/EEK, [2000/39/EK](http://eur-lex.europa.eu/LexUriServ/LexUriServ.do?uri=CELEX:32000L0039:LV:HTML) un 2009/161/ES (turpmāk – Direktīva [2017/164/E](http://eur-lex.europa.eu/LexUriServ/LexUriServ.do?uri=CELEX:32006L0015:LV:HTML)S). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darba aizsardzības prasības darbā ar ķīmiskām vielām reglamentē Ministru kabineta 2007.gada 15.maija noteikumi Nr.325 „Darba aizsardzības prasības saskarē ar ķīmiskajām vielām darba vietās” (turpmāk - noteikumi Nr.325).Noteikumu Nr.325 1.pielikumā noteiktas arodekspozīcijas robežvērtības darba vides gaisā. Ņemot vērā jaunākos zinātniskos pētījumus un atklājumus, ķīmisko vielu arodekspozīciju saraksts tiek nemitīgi papildināts. Direktīvā [2017/164/E](http://eur-lex.europa.eu/LexUriServ/LexUriServ.do?uri=CELEX:32006L0015:LV:HTML)S ir noteikta 31 viela, kurai Arodekspozīcijas robežvērtību zinātniskā komiteja (Scientific Committee on Occupational Exposure Limits - SCOEL) noteikusi vai mainījusi robežvērtības, tādējādi ir nepieciešams precizēt un papildināt arī noteikumu Nr.325 1.pielikumu. Direktīvas pārņemšanas termiņš ir 2018.gada 21.augusts. Projektā „atbilstoši Direktīvai [2017/164/E](http://eur-lex.europa.eu/LexUriServ/LexUriServ.do?uri=CELEX:32006L0015:LV:HTML)S, paredzēts:* papildināt noteikumus Nr.325 ar 13 jaunām ķīmiskajām vielām (4., 6., 8., 9., 12., 14., 15., 19., 21., 22., 24., 30., 32.punkts), kurām noteiktas arodekspozīcijas robežvērtības,
* 11 jau esošām ķīmiskām vielām noteikt arodekspozīcijas robežvērtības atbilstoši direktīvā noteiktajām vērtībām (3., 5., 10., 13., 16., 17., 18., 20., 27., 28., 31.punkts),
* septiņām vielām saglabāt jau noteikumos Nr.325 noteiktās stingrākās arodekspozīcijas robežvērtības (2., 7., 11., 23., 25., 26., 31.punkts), nodrošinot nodarbināto veselības aizsardzību.

Tāpat projektā iekļauts arī noteikums Nr.325 1.pielikuma Piezīmju sadaļas papildinājums, kas attiecināms uz atsevišķu vielu īpašajām pazīmēm (33.punkts).Ievērojot ķīmiskajām vielām teorijā un praksē lietotos sinonīmus, paredzēti grozījumi arī noteikumu Nr.325 2.pielikumā (34.-36., 38., 39., 41.-46., 48., 51.-54.punkts). Papildus veikti arī tehniski grozījumi atsevišķos noteikumu 1.pielikuma un 2.pielikuma punktos, kuros konstatētas gramatiskas neprecizitātes (29., 37., 40., 47., 49., 50.punkts).Ņemot vērā, ka noteikumu projekta izstrādes pamatā bija Direktīva [2017/164/E](http://eur-lex.europa.eu/LexUriServ/LexUriServ.do?uri=CELEX:32006L0015:LV:HTML)S, atsauce tiks iekļauta arī noteikumu Nr.325 Informatīvajā atsaucē uz Eiropas Savienības direktīvām (1.punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrāde notika sadarbībā ar Rīgas Stradiņa universitātes aģentūru „Darba drošības un vides veselības institūts”.  |
| 4. | Cita informācija |  Eiropas Sociālā fonda līdzfinansētā projekta “Darba tiesisko attiecību un darba drošības sistēmas uzraudzības pilnveidošana” ietvaros (Pētījuma rezultāti pieejami Labklājības ministrijas tīmekļa vietnē http://www.lm.gov.lv/text/3281) veikts pētījums „Darba apstākļi un riski Latvijā 2013./2014.”, ar mērķi noskaidrot darba aizsardzības situāciju un normatīvo aktu prasību ievērošanu uzņēmumos. Darba devēju aptaujā 6% darba devēju norāda, ka ķīmiskajām vielām (izgarojumi, dūmi, putekļu vai bīstamu ķīmisku vielu ieelpošana, uzsūkšanās caur ādu) pakļauti visi darbinieki, 2% - vairāk kā puse, 5% apgalvo, ka viņu uzņēmumā puse darbinieku, un 11%, ka mazāk par pusi darbinieku pakļauti ķīmisko vielu riskam. Savukārt darba ņēmēju aptaujas rezultāti parāda, ka izgarojumiem, dūmiem, putekļiem vai bīstamo vielu ieelpošanai visu darba dienas laiku pakļauti 4%, gandrīz visu dienu - 4%, ¾ no darba laika – 3%, pusi no darba laika – 5%. Ķīmisko vielu uzsūkšanās caur ādu riskam visu darba dienu pakļauts 1% darbinieku. Ķīmiskajām un bioloģiskajām vielām, kas izraisa ļaundabīgu audzēju, 25% no darba laika pakļauti 3% darba ņēmēju.  2016.gadā reģistrēti 10, 2017.gadā – 1 arodslimību gadījums ķīmisko vielu un ķīmisko maisījumu ražošanas nozares uzņēmumu darbiniekiem. Turklāt, analizējot datus pēc arodslimības izraisītājfaktora, redzams, ka, 2016.gadā 15 gadījumos, bet 2017.gadā 1 gadījumā ķīmiskais faktors ir izraisījis arodslimību.2016.gadā Valsts darba inspekcija veica tematisko pārbaudi dažādu nozaru uzņēmumos par ķīmisko vielu un maisījumu marķēšanu, uzglabāšanu un drošības datu lapu lietošanu. Tematiskās pārbaudes laikā tika veikts 151 apsekojums dažādu nozaru mazos un vidējos uzņēmumos, no kuriem pārkāpumi tika konstatēti 66 % no apsekotajiem uzņēmumiem. Analizējot kampaņas rezultātus, secināts, ka bieži vien darba devēji neizmanto drošības datu lapās pieejamo informāciju, lai novērtētu ķīmisko faktoru radīto risku, izvēlētos atbilstošākos IAL un apmācītu nodarbinātos. Turklāt 22 % apsekoto darba devēju nav nodrošinājuši nodarbinātajiem brīvu pieeju drošības datu lapām (tās nav pieejamas vispār vai arī atrodas biroja datorā, kur nodarbinātie nevar piekļūt u.c.), tādējādi pastāv risks, ka nodarbinātie var nezināt, kā pareizi rīkoties ārkārtas situācijās.Papildus 2018.gadā un 2019.gadā notiks Eiropas Darba drošības un veselības aizsardzības kampaņa ķīmisko vielu ierobežošanai darba vietās “[Veselīgās darbavietās turi grožos bīstamās vielas](https://healthy-workplaces.eu/lv)”, kuras laikā tiks organizēti dažādi informatīvi pasākumi sabiedrības informēšanai par drošu darbu ar ķīmiskām vielām. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektam ir pozitīva ietekme uz sabiedrības veselību, īpaši nodarbināto, kas darba vidē saskaras ar projektā minētajām ķīmiskajām vielām. Projekts varētu ietekmēt šādas mērķgrupas:1) nodarbinātie – saskaņā ar Centrālās statistikas pārvaldes datiem 2017.gadā bija 902,7 tūkstoši nodarbināto. Tomēr, ņemot vērā ka nav pieejami dati par nodarbinātajiem, kas darbā saskaras ar ķīmiskām vielām, nav iespējams atspoguļot konkrētu skaitu nodarbināto uz ko attieksies noteikumu Nr.325 prasības. Noteikumu projekts labvēlīgi ietekmēs nodarbinātos, jo tas paredz ķīmisko vielu arodekspozīciju robežvērtību izmaiņas, atsevišķām vielām nosakot stingrākās prasības, tādējādi vēl vairāk aizsargājot nodarbināto veselību. 2) darba devēji – saskaņā ar Centrālās statistikas pārvaldes datiem 2016.gadā bija 125,620 tūkstoši ekonomiski aktīvo statistikas vienību (t.sk. komersanti, zemnieku un zvejnieku saimniecības, valsts un pašvaldību iestādes), izņemot pašnodarbinātos. Dati par 2017.gadu vēl nav pieejami.Precīzu darba devēju skaitu, uz kuriem attieksies tiesiskais regulējums, nav iespējams noteikt, jo statistikas dati nesatur informāciju par uzņēmumiem, kuros ir iespējama saskare ar ķīmiskajām vielām. Saskare ar projektā noteiktām vielām var būt ļoti daudzās nozarēs (piemēram, būvniecība, apstrādes rūpniecība). Tādējādi, nav iespējams arī noteikt precīzu nepieciešamo ķīmisko vielu laboratorisko mērījumu skaitu, kā arī aprēķināt darba devēja izmaksas par veiktajiem mērījumiem. Uzņēmumos, kur nodarbinātie saskaras ar ķīmiskām vielām, darba devējam ir jāievēro darba aizsardzības prasības, kas noteiktas noteikumos Nr.325. Projekts paredz ķīmisko vielu arodekspozīciju robežvērtību izmaiņas, kuras darba devējam būs jāņem vērā nodrošinot darba vides riskus novērtēšanu3) darba aizsardzības speciālisti – šobrīd augstāko profesionālo izglītību darba aizsardzībā ir ieguvuši 1228 darba aizsardzības speciālisti. Darba aizsardzības speciālistu skaitu, kas ieguvuši pamatlīmeņa zināšanas, nav iespējams noteikt, jo šāda statistika netiek uzskaitīta un viņiem nav jāreģistrējas. Pēc ekspertu viedokļa pamatlīmeņa apmācību darba aizsardzībā varētu būt ieguvuši apmēram 8000 – 10 000 speciālistu.4) uzticības personas – uzticības personu skaitu nav iespējams noteikt, jo šāda statistika netiek apkopota, tomēr pētījuma „Darba apstākļi un riski Latvijā 2013.-2014.” ietvaros darba devēju un nodarbināto aptaujās secināts, ka nodarbināto uzticības personas ir apmēram 8,7% uzņēmumos.5) laboratorijas – saskaņā ar Standartizācijas, akreditācijas un metroloģijas centra datiem, ķīmisko vielu noteikšanu darba vides gaisā veic 8 akreditētas testēšanas laboratorijas. Laboratorijām būs jāpielāgo testēšanas pārskati, kuros tiek norādītas ķīmisko vielu arodekspozīcijas robežvērtības, tādējādi sniedzot darba devējiem precīzu informāciju par ķīmisko vielu koncentrācijām un to atbilstību pieļaujamajām vērtībām. Laboratorijām nav nepieciešams pielāgot vai iegādāties jaunus tehniskos līdzekļus, kas nosaka ķīmisko vielu daudzumu darba vides gaisā.Šobrīd spēkā esošie noteikumi par darba aizsardzības prasībām, saskaroties ar ķīmiskām vielām, jau attiecas uz minētajām mērķgrupām. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma mērķis ir ierobežot darba vidē izmantojamo ķīmisko vielu esamību darba vides gaisā, lai samazinātu šo vielu ietekmi uz nodarbināto drošību un veselību darbā. Tādējādi būs pozitīva ietekme uz nodarbināto veselību un ilgtermiņa ietekmē tiktu samazināts slogs arī veselības aprūpes sistēmai, jo nodarbinātiem nebūs radušies veselības traucējumi, strādājot ar šīm ķīmiskajām vielām. Attiecībā uz ietekmi uz uzņēmējdarbību, neatkarīgi no uzņēmuma lieluma, mērķgrupas uzņēmumiem būs jāpārskata darba procesos izmantojamās ķīmiskās vielas un jāveic papildus pasākumi ķīmisko vielu ierobežošanai un nodarbināto veselības aizsardzībai. Analizējot vielu specifiku un izmantošanas mērķi, papildus uzmanība būs jāpievērš jomās, kurās vielas tiek lietotas vai izmantotas citu maisījumu gatavošanai, piemēram, kokapstrāde, auto apkope, polimēru ražošana, uzkopšana, apavu izgatavošana, būvniecība. Iespējams, ka uzņēmumiem būs jāveic papildus darba vides mērījumi, lai noteiktu ķīmisko vielu koncentrāciju darba vides gaisā un veiktu atbilstošus preventīvos pasākumus. Uzņēmumi, kuri būs veikuši atbilstošus pasākumus nodarbināto veselības aizsardzībai pret ķīmisko vielu ietekmi darbā, būs konkurētspējīgāki, jo nodrošinās augstāka līmeņa nodarbināto aizsardzību, attiecīgi apmierinātākus un veselīgākus, kā arī produktīvākus nodarbinātos. Ietekme uz vidi vērtējama kā pozitīva, jo samazinoties ķīmiskām vielām darba vides gaisā, samazinās arī to nokļūšana apkārtējā vidē.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Atbilstoši valsts sabiedrības ar ierobežotu atbildību „Latvijas Vides, ģeoloģijas un meteoroloģijas centrs” rīcībā esošo ķīmisko vielu datubāzei Latvijā 2017.gadā importētas 50% no projektā noteiktajām vielām. Visvairāk importētas šādas vielas: metilēnhlorīds, tetrahloretilēns, kalcija hidroksīds, etiķskābe, kuras tiek izmantotas galvenokārt kādu maisījumu sagatavošanā (piemēram, koksnes apstrādes līdzekļi, polimēru ražošanā, lauksaimniecībā, autokosmētika, dezinfekcijas un tīrīšanas līdzekļi, būvniecībā). |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2017.gada 13.janvāra Direktīva [2017/164/E](http://eur-lex.europa.eu/LexUriServ/LexUriServ.do?uri=CELEX:32006L0015:LV:HTML)S, ar ko, īstenojot Padomes Direktīvu [98/24/EK](http://eur-lex.europa.eu/LexUriServ/LexUriServ.do?uri=CELEX:31998L0024:LV:HTML), izveido ceturto sarakstu ar darbavietā pieļaujamās iedarbības orientējošām robežvērtībām un groza Direktīvu 91/322/EEK, [2000/39/EK](http://eur-lex.europa.eu/LexUriServ/LexUriServ.do?uri=CELEX:32000L0039:LV:HTML) un 2009/161/ES. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2017.gada 13.janvāra Direktīva [2017/164/E](http://eur-lex.europa.eu/LexUriServ/LexUriServ.do?uri=CELEX:32006L0015:LV:HTML)S, ar ko, īstenojot Padomes Direktīvu [98/24/EK](http://eur-lex.europa.eu/LexUriServ/LexUriServ.do?uri=CELEX:31998L0024:LV:HTML), izveido ceturto sarakstu ar darbavietā pieļaujamās iedarbības orientējošām robežvērtībām un groza Direktīvu 91/322/EEK, [2000/39/EK](http://eur-lex.europa.eu/LexUriServ/LexUriServ.do?uri=CELEX:32000L0039:LV:HTML) un 2009/161/ES. |
| A | B | C | D |
| Direktīvas ([2017/164/E](http://eur-lex.europa.eu/LexUriServ/LexUriServ.do?uri=CELEX:32006L0015:LV:HTML)S) 1.pielikuma 1.punkts | 21. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 2.punkts | 14. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 3.punkts | 31. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 4.punkts | 4. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 5.punkts | 13. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 6.punkts | 7. punkts | Atbilst pilnībā | Noteiktas stingrākas prasības nekā direktīvā, saglabājot jau noteikumos Nr.325 noteikto vērtību. Šāds lēmums pieņemts, pamatojoties uz vielas gaistošajām īpašībām un vielas toksisko ietekmi uz veselību, jo sevišķi iedarbojoties caur elpceļiem uz visu organismu, pavājinot šūnu spēju uzņemt skābekli un graujot nervu sistēmu. Turklāt zilskābe tiek izmantota ķīmiskajā rūpniecībā, dezinfekcijas un deratizācijas darbos. |
| 1.pielikuma 7.punkts | 23. punkts | Atbilst pilnībā | Noteiktas stingrākas prasības nekā direktīvā, saglabājot jau noteikumos Nr.325 noteikto vērtību. Šāds lēmums pieņemts pamatojoties uz vielas toksisko ietekmi uz veselību, ietekmējot visas orgānu sistēmas, jo sevišķi iedarbojoties caur elpceļiem uz visu organismu, graujot centrālo nervu sistēmu. Turklāt metilēnhlorīds tiek plaši izmantots polimēru ražošanā, apstrādes nozarē un remontdarbu veikšanā (laku un krāsu noņemšana) šķīdinātāju sastāvā. |
| 1.pielikuma 8.punkts | 32. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 9.punkts | 30. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 10.punkts | 2. punkts | Atbilst pilnībā | Noteiktas stingrākas prasības nekā direktīvā, saglabājot jau noteikumos Nr.325 noteikto vērtību. Šāds lēmums pieņemts pamatojoties uz vielas toksisko ietekmi uz veselību, jo sevišķi augsto risku iekļūt organismā caur elpošanas ceļiem un ādu, tādējādi veicinot sensibilizāciju. Turklāt akrilskābe tiek plaši izmantota polimēru ražošanā. |
| 1.pielikuma 11.punkts | 25. punkts | Atbilst pilnībā | Noteiktas stingrākas prasības nekā direktīvā, saglabājot jau noteikumos Nr.325 noteikto vērtību. Šāds lēmums pieņemts pamatojoties uz vielas gaistošajām īpašībām un toksisko ietekmi uz veselību, jo sevišķi iedarbojoties caur elpceļiem uz visu organismu, īpaši graujot centrālo nervu sistēmu. Papildus viela labi absorbējas caur ādu. Turklāt nitroetāns tiek izmantots apstrādes nozarē un remontdarbu veikšanā (lakošana, krāsošana) šķīdinātāju sastāvā. |
| 1.pielikuma 12.punkts | 16. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 13.punkts | 9. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 14.punkts | 12. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 15.punkts | 10. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 16.punkts | 3. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 17.punkts | 22. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 18.punkts | 6. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 19.punkts | 31. punkts | Atbilst pilnībā | Noteiktas stingrākas prasības nekā direktīvā. Turklāt pārskatīta noteikumos Nr.325 noteiktā robežvērtība, atvieglojot esošo prasību ievērošanu un nosakot arodekspozīcijas robežvērtību, kāda tā noteikta Skandināvijas valstīs, pamatojoties uz viņu rīcībā esošo zinātnisko informāciju. Šāds lēmums pieņemts pamatojoties uz vielas toksisko ietekmi uz veselību, jo sevišķi iedarbojoties caur elpceļiem uz visu organismu, graujot centrālo nervu sistēmu. Turklāt tetrahloretilēns tiek plaši izmantots ķīmiskajās tīrītavās, tekstilrūpniecībā un metālu pārstrādē.  |
| 1.pielikuma 20.punkts | 11. punkts | Atbilst pilnībā | Noteiktas stingrākas prasības nekā direktīvā, saglabājot jau noteikumos Nr.325 noteikto vērtību. Šāds lēmums pieņemts pamatojoties uz vielas toksisko ietekmi uz veselību, jo sevišķi iedarbojoties caur ādu un elpceļiem uz visu organismu, graujot centrālo nervu sistēmu un iekšējiem sekrēcijas dziedzeriem. Turklāt etilacetāts tiek plaši izmantots apstrādes nozarē un remontdarbu veikšanā (lakošana, krāsošana) šķīdinātāju sastāvā. |
| 1.pielikuma 21.punkts | 24. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 22.punkts | 19. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 23.punkts | 8. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 24.punkts | 26. punkts | Atbilst pilnībā | Noteiktas stingrākas prasības nekā direktīvā, saglabājot jau noteikumos Nr.325 noteikto vērtību. Šāds lēmums pieņemts pamatojoties uz vielas toksisko ietekmi uz veselību, jo sevišķi iedarbojoties caur elpceļiem uz visu organismu, orgānu apgādi ar skābekli. Turklāt saskare ar oglekļa oksīdu (tvana gāzi) var būt gan ķīmiskajā rūpniecībā, metālapstrādē, apkures sistēmu lietošanā un apkalpošanā, gan darbā ar transportu (traktoriem, automašīnām). Atbilstoši Valsts darba inspekcijas datiem, reģistrēts arī letāls nelaimes gadījums, kura cēlonis bija saindēšanās ar tvana gāzi. |
| 1.pielikuma 25.punkts | 17. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 26.punkts | 18. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 27.punkts | 27. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 28.punkts | 20. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 29.punkts | 28. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 30.punkts | 28. punkts | Atbilst pilnībā | Netiek noteiktas stingrākas prasības nekā direktīvā. |
| 1.pielikuma 31.punkts | 15. punkts | Atbilst pilnībā | Netiek noteiktas stingrākas prasības nekā direktīvā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Komisijas 2017.gada 13.janvāra Direktīva [2017/164/E](http://eur-lex.europa.eu/LexUriServ/LexUriServ.do?uri=CELEX:32006L0015:LV:HTML)S, ar ko, īstenojot Padomes Direktīvu [98/24/EK](http://eur-lex.europa.eu/LexUriServ/LexUriServ.do?uri=CELEX:31998L0024:LV:HTML), izveido ceturto sarakstu ar darbavietā pieļaujamās iedarbības orientējošām robežvērtībām un groza Direktīvu 91/322/EEK, [2000/39/EK](http://eur-lex.europa.eu/LexUriServ/LexUriServ.do?uri=CELEX:32000L0039:LV:HTML) un 2009/161/ES iekļauj pārejas perioda atkāpes attiecībā uz arodekspozīcijas robežvērtību noteikšanu kalnrūpniecībā un tuneļu būvniecībā. Atkāpe nav ietverta noteikumu projektā, jo nav attiecināma uz ekonomiskās aktivitātes veidu Latvijā.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ievietota Labklājības ministrijas tīmekļa vietnē <http://www.lm.gov.lv> sabiedriskajai apspriešanai 2018.gada 20.martā, kā arī Ministru kabineta tīmekļa vietnē sadaļā “Sabiedrības līdzdalība”, tādējādi dodot iespēju sabiedrībai līdzdarboties noteikumu projekta izstrādes procesā. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par projektu tā saskaņošanas stadijā.Projekts un tā anotācija 2018.gada 13.aprīlī izsūtīti saskaņošanai Valsts darba inspekcijai, Latvijas Brīvo arodbiedrību savienībai un Latvijas Darba devēju konfederācijai. |
| 3. | Sabiedrības līdzdalības rezultāti | Projekta sabiedriskajā apspriešanā nekādi priekšlikumi un iebildumi netika saņemti. |
| 4. | Cita informācija | 2018.gadā un 2019.gadā notiks [Eiropas Darba drošības un veselības aizsardzības kampaņa](https://healthy-workplaces.eu/lv) ķīmisko vielu ierobežošanai darba vietās, kuras laikā tiks organizēti dažādi informatīvi pasākumi sabiedrības informēšanai par drošu darbu ar ķīmiskām vielām. Tāpat mājas lapā [www.stradavesels.lv](http://www.stradavesels.lv) pieejama virkne dažādu informatīvo materiālu gan darba devējiem (brošūras, plakāti, videopadomi, materiāli darba vides risku vērtēšanai, nodarbināto apmācībai), gan arī nodarbinātajiem (atgādnes) par galvenajiem darba aizsardzības principiem strādājot ar ķīmiskajām vielām. Turklāt darba aizsardzības jomas speciālisti var pārbaudīt savas zināšanas par ķīmiskajām vielām (putekļi, ķīmiskās vielas un maisījumi, kancerogēnās vielas) <http://stradavesels.lv/lineals/>. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts darba inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nepaplašina un nesašaurina Valsts darba inspekcijas funkcijas, jo jau šobrīd Valsts darba inspekcija veic kontroli un uzraudzību darba aizsardzības jomā, tajā skaitā arī darba aizsardzības prasību izpildi darba vietās, kur iespējama saskare ar ķīmiskajām vielām. |
| 3. | Cita informācija | Nav |

Labklājības ministrs J.Reirs

Geduša, 67012526

Jolanta.Gedusa@lm.gov.lv